Na podlagi drugega odstavka 28. člena Zakona o zdravilih (Uradni list RS, št. 17/14) Javna agencija Republike Slovenije za zdravila in medicinske pripomočke objavlja 

OBVESTILO
[bookmark: _GoBack]
o ukinitvi splošnih poglavij Cepiva proti virusom perutnine: preskus na tuje snovi v matičnih serijah (2.6.24) in Živa cepiva proti virusom perutnine: preskus na tuje snovi v serijah končnega izdelka (2.6.25) iz Evropske farmakopeje

I
Splošni poglavji Cepiva proti virusom perutnine: preskus na tuje snovi v matičnih serijah (2.6.24) in Živa cepiva proti virusom perutnine: preskus na tuje snovi v serijah končnega izdelka (2.6.25) iz Evropske farmakopeje (European Pharmacopoeia) se v skladu z “Resolucijo AP-CPH (19) 5”, ki jo je 11. julija 2019 na predlog Komisije za Evropsko farmakopejo z dne 18. junija 2019 v Strasbourgu sprejel Svet Evrope, Evropski odbor za farmacevtske izdelke in farmacevtsko skrb (CD-P-PH) (Delni sporazum), 1. julija 2020 ukineta. 

II
To obvestilo se objavi v Uradnem listu Republike Slovenije.

